Document ID: 32013R0934

KOMMISSIONENS GENNEMFØRELSESFORORDNING (EU) Nr. 934/2013
af 27. september 2013
om ændring af gennemførelsesforordning (EU) nr. 914/2013 om fastsættelse af budgetlofterne for 2013 for visse ordninger for direkte støtte, jf. Rådets forordning (EF) nr. 73/2009
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006 og (EF) nr. 378/2007 og om ophævelse af forordning (EF) nr. 1782/2003 (1), særlig artikel 51, stk. 2, første afsnit, artikel 69, stk. 3, første afsnit, og artikel 142, litra c), og
ud fra følgende betragtninger:
(1)
Ved Kommissionens gennemførelsesforordning (EU) nr. 914/2013 (2) fastsattes budgetlofterne for 2013 for visse ordninger for direkte støtte, jf. Rådets forordning (EF) nr. 73/2009.
(2)
Grækenland har gjort brug af den mulighed, der omhandles i artikel 69, stk. 1, i forordning (EF) nr. 73/2009, i 2010, 2011 og 2012. Et budgetloft for den særlige støtte, der omhandles i afsnit III, kapitel 5, i forordning (EF) nr. 73/2009, er blevet fastsat for hvert af disse år i overensstemmelse hermed.
(3)
I juli 2012 besluttede Grækenland at gøre brug af den mulighed, der omhandles i artikel 69, stk. 1, i forordning (EF) nr. 73/2009 for året 2013. På grund af en misforståelse vedrørende meddelelsen af en sådan beslutning, er de beløb, der skal fastsættes for budgetloftet for 2013, ikke medtaget i gennemførelsesforordning (EU) nr. 914/2013.
(4)
Eftersom Grækenland har besluttet at fortsætte den særlige støtte i 2013 uden ændring af de beløb, som landet havde meddelt, at det ville finansiere gennemførelsen af de pågældende støtteforanstaltninger med i 2012, bør budgetloftet for 2013 fastsættes.
(5)
Af klarhedshensyn bør Kommissionen offentliggøre det loft, der følger af de beløb, som Grækenland tildeler de pågældende foranstaltninger i 2013.
(6)
Ved Kommissionens gennemførelsesforordning (EU) nr. 929/2013 (3) ændredes de nationale lofter for 2013, der er fastsat for Luxembourg og Malta i bilag VIII til forordning (EF) nr. 73/2009. Bilag V til gennemførelsesforordning (EU) nr. 914/2013 bør ændres i overensstemmelse hermed.
(7)
I overensstemmelse med artikel 51, stk. 1, sjette afsnit, i forordning (EF) nr. 73/2009 meddelte Kroatien Kommissionen sin beslutning om at gøre brug af en vis procentdel af de lofter, der er fastsat i artikel 104, stk. 4, og 112, stk. 5, i samme forordning for henholdsvis betalinger for fåre- og gedekød og betalinger for oksekød. Derfor bør de pågældende lofter for præmien for får og geder, tillægspræmien for får og geder og præmien for ammekøer fastsættes.
(8)
I overensstemmelse med artikel 69, stk. 1, i forordning (EF) nr. 73/2009 besluttede Kroatien inden landets tiltrædelsesdato at anvende den særlige støtte fastsat ved artikel 68, stk. 1, litra a), nr. ii), i samme forordning i mejerisektoren og meddelte denne beslutning til Kommissionen. Beslutningen er i overensstemmelse med den begrænsning, der er fastsat i artikel 69, stk. 4, i forordning (EF) nr. 73/2009. Det pågældende loft bør fastsættes af Kommissionen.
(9)
Kroatien anvender den enkeltbetalingsordning, der omhandles i afsnit III i forordning (EF) nr. 73/2009. Af klarhedshensyn bør 2013-budgetloftet for enkeltbetalingsordningen for Kroatien, efter at de lofter, der er fastsat for de betalinger, der er nævnt i artikel 52, 53, og 68 i forordning (EF) nr. 73/2009, er fratrukket lofterne i bilag VIII til samme forordning, offentliggøres.
(10)
Bilag I til V til gennemførelsesforordning (EU) nr. 914/2013 bør derfor ændres i overensstemmelse hermed.
(11)
Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger -
VEDTAGET DENNE FORORDNING:
Artikel 1
Bilag I til V til gennemførelsesforordning (EU) nr. 914/2013 ændres som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. september 2013.

Labels: 2
19
5
6
18